MADONAS NOVADA PAŠVALDĪBA

**LUBĀNAS MĀKSLAS SKOLA**

Reģ. Nr. 40900015183

Tilta iela 5, Lubāna, Madonas novads, LV-4830

t. 25422594, e-pasts: lubanasmakslasskola@madona.edu.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IEKŠĒJIE NOTEIKUMI**

Lubānā

31.08.2022. Nr**. 2/2022**

**KĀRTĪBA, KAS NOSAKA AUDZĒKŅU ZINĀŠANU UN PRASMJU VĒRTĒŠANAS KRITĒRIJUS UN KĀRTĪBU, AUDZĒKŅU PĀRCELŠANU NĀKAMAJĀ KLASĒ,**

**AUDZĒKŅU ATSKAITĪŠANU**

*Izdoti saskaņā ar Izglītības likuma 47.1 pantu,*

*Lubānas Mākslas skolas Nolikuma 29.7. punktu,*

*Profesionālās ievirzes izglītības programmu “Vizuāli plastiskā māksla”*

**I. Vispārīgie noteikumi**

**1.1.** Lubānas Mākslas skolas (turpmāk – Skola) izglītojamo mācību sasniegumu vērtēšanas kārtība nosaka profesionālās ievirzes izglītības programmu izglītojamo (turpmāk – audzēkņu) mācību sasniegumu vērtēšanas kārtību visās klasēs.

**1.2.** Kārtības mērķis ir:

 1.2.1. noteikt audzēkņu zināšanu pārbaudes kārtību;

 1.2.2. noteikt minimālo skolvadības sistēmā „E-klase” (www.e-klase.lv) (turpmāk – e klase), atspoguļojamo vērtējumu skaitu;

**1.3.** noteikt principus vērtējuma noteikšanai semestrī un gadā;

**1.4.** noteikt minimālās prasības audzēkņa pārcelšanai nākamajā klasē;

**1.5.** noteikt vecāku/ aizbildņu (turpmāk – vecāku) informēšanas par audzēkņu mācību sasniegumiem kārtību.

**1.4.** Noteikumi ir saistoši Skolas skolotājiem, kuri ir atbildīgi par minēto prasību ievērošanu.

**1.5.** Mācību procesa īstenošanas laiku Skola plāno, ievērojot vispārējās izglītības iestāžu mācību režīmu: mācību gada, semestru sākumu un beigas, brīvdienas nosaka atbilstoši vispārizglītojošo skolu termiņiem, kurus nosaka Izglītības un zinātnes ministrija.

**1.6.** Izglītības programmu īstenošanas darba laika vienība ir mācību gads, kura ilgums ir 36 nedēļas. Mācību gads dalās divos semestros.

**1.7.** Mācību saturu izglītības programmu īstenošanai izstrādā skolotāji atbilstoši Kultūras ministrijas apstiprinātajām mācību priekšmetu paraugprogrammām, mācību priekšmetu programmas apstiprina Skolas direktors.

**1.8.** Mācību darba organizācijas pamatforma ir mācību stunda – akadēmiskā stunda, kuras ilgums ir 40 minūtes. Mācību slodzes sadalījumu pa nedēļas dienām atspoguļo stundu saraksts. Ar direktora rīkojumu apstiprināto stundu sarakstu audzēkņi un skolotāji tiek iepazīstināti katra semestra sākumā.

**1.9.** Stundu saraksts ir ievadīts e klasē un izmaiņas tajā var izdarīt skolotāji, saskaņojot ar direktoru.

**1.10.** Kārtību papildina, veic satura izmaiņas vai aktualizē saskaņā ar Skolas nolikuma prasībām pēc Skolas pedagoģiskās padomes priekšlikuma, to apstiprina Skolas direktors.

**II. Audzēkņu zināšanu un prasmju vērtēšanas kārtība**

**2.1.** Audzēkņu zināšanu un prasmju vērtēšanas mērķi:

 2.1.1. mācību norises vadīšana – atgriezeniskā saite un audzēkņu motivācija;

 2.1.2. mācīšanas un mācīšanās efektivitātes novērtējums;

 2.1.3. audzēkņu zināšanu un prasmju novērtējums.

**2.2.** Audzēkņu zināšanu un prasmju vērtēšanas uzdevumi:

 2.2.1. konstatēt audzēkņa sasniegumus;

 2.2.2. noteikt audzēkņa izglītošanās vajadzības;

 2.2.3. attīstīt pašapziņas, paškontroles, pašdisciplīnas un pašanalīzes prasmes;

 2.2.4. motivējot audzēkņus mācīties, veicināt audzēkņu zināšanu uzlabošanos;

 2.2.5. veicināt skolotāju, audzēkņu un vecāku sadarbību.

**2.3.** Audzēkņu zināšanu un prasmju vērtēšanas pamatprincipi:

 2.3.1. prasību skaidrība, atklātība un vērtējumu objektivitāte;

 2.3.2. vērtēšanas obligātums, regularitāte un vērtēšanas veidu dažādība;

 2.3.3. vērtējuma atbilstības princips – noslēguma pārbaudījumā tiek dota iespēja apliecināt savas zināšanas, prasmes un iemaņas visiem mācību sasniegumu vērtēšanas līmeņiem. Pārbaudījuma organizācija nodrošina adekvātu un objektīvu vērtējumu.

**2.4.** Vērtēšana kā mācību procesa sastāvdaļa veicama visa mācību procesa laikā, un skolotāja tiesības ir izvēlēties piemērotāko:

 2.4.1.vērtēšanas vietu mācību procesā (ievadvērtēšana, kārtējā vērtēšana, robežvērtēšana, nobeiguma vērtēšana);

 2.4.2.vērtēšanas mērķi (diagnosticējošā vērtēšana, veidojošā jeb formatīvā vērtēšana, apkopojošā jeb summatīvā);

 2.4.3.vērtēšanas veidu (mutiski, rakstiski vai kombinēti);

 2.4.4.vērtēšanas saturu (zināšanu, prasmju, snieguma vērtēšana).

**2.5.** Audzēkņu zināšanu un prasmju vērtējumu atspoguļo aprakstoši un vērtējumu 10 ballu skalā:

 2.5.1. aprakstošo - var lietot iestājpārbaudījumos;

 2.5.2.mācību sasniegumus mācību priekšmetā izsaka 10 ballu skalā (10 - izcili, 9 – teicami, 8 – ļoti labi, 7 – labi, 6 – gandrīz labi, 5 – viduvēji, 4 - gandrīz labi, 3 – vāji, 2 – ļoti vāji, 1 – ļoti, ļoti vāji), to pielietošanu nosaka vērtēšanas kritēriji (Pielikums Nr.1).

**2.6.** Mācību sasniegumu vērtējumu 10 ballu skalā veido šādi kritēriji:

 2.6.1.iegūto zināšanu apjoms un kvalitāte;

 2.6.2.iegūtās prasmes un iemaņas;

 2.6.3. attieksme pret izglītošanos;

 2.6.4.mācību sasniegumu attīstības dinamika.

**2.7.**Skolotāja pienākums ir izlikt vērtējumus e klasē 5 darbdienu laikā pēc pārbaudījuma, iepazīstināt audzēkņus ar pārbaudījumu rezultātiem, veikt to analīzi.

**2.8.** Skolotājam ir tiesības izmainīt vērtējumu vienas balles ietvaros par audzēkņa attieksmi pret mācību darbu mācību procesa laikā.

**2.9.** Skolotājam ir tiesības diferencēt darba saturu attiecīgi atsevišķiem audzēkņiem, mainot vērtējuma veidu.

**2.10.** Par uzvedību stundās skolotājs nedrīkst likt vērtējumu mācību priekšmetā.

**2.11.** Minimālais vērtējumu skaits, kas atspoguļots e klasē semestrī, tiek plānots atbilstoši stundu skaitam nedēļā:

|  |  |  |  |
| --- | --- | --- | --- |
| Stundu skaits nedēļā | 1 | 2 | 3 |
| Atspoguļojamo vērtējumu skaits semestrī | 3 - 4 | 3 - 4 | 3 - 4 - 5 |

**2.12.** Audzēkņu zināšanu un prasmju vērtēšanas formas un metodes, kuras konkrēti nosaka katra mācību priekšmeta programma, brīvi izvēlas skolotājs, atbilstoši konkrētai situācijai mācību procesā.

**2.13.** Mācību priekšmetus, kuros organizējami eksāmeni vai skates, nosaka izglītības programmas “Vizuāli plastiskā māksla” katra mācību gada mācību plāni.

**2.14.** Ar katra mācību priekšmeta satura apjomu, pārbaudes veidu, formām un zināšanu, prasmju vērtējuma kritērijiem audzēkņus iepazīstina priekšmeta pedagogs mācību semestra sākumā un atkārtoti informē pirms katra veicamā uzdevuma.

**2.15.** Pārbaudes darbus veido uzdevumi, kas izstrādāti skolas mācību programmās konkrētam priekšmetam, kurus sastāda katra mācību priekšmeta pedagogs.

**2.16.** Skolotāja pienākums ir atgādināt audzēkņiem par plānoto pārbaudes darbu vismaz vienu nedēļu pirms tā.

**2.17.** Mācību priekšmetos, kuros ir izsludināts eksāmens, rezultātus vērtē ar direktora rīkojumu apstiprināta komisija, kura pārbaudes darba rezultātus atspoguļo protokolā. Eksāmena atzīmi ieraksta e klasē un, ņemot vērā gada un eksāmena atzīmi, nosaka mācību gada vidējo galīgo atzīmi. Galīgās atzīmes atspoguļošanai, noteicošā ir skates atzīme.

**2.18.** Skolas noslēguma darbus vērtē ar direktora rīkojumu apstiprināta komisija.

**2.19.** Gadījumā, ja audzēknis pārbaudes vai ieskaišu darbus nav veicis slimības vai citu attaisnojošu iemeslu dēļ, audzēknim tiek dota iespēja sagatavoties un veikt konkrētos pārbaudes darbus vienojoties ar mācību priekšmeta skolotāju par konkrētu laiku 1 mēneša ietvaros.

**2.20.** Ja audzēknis ir ilgstoši slimojis (uzrādot ārsta zīmi), Skola ir tiesīga atbrīvot viņu no pārbaudes darba, ja tas būtiski neietekmē mācību vielas apguvi.

**2.21.** Audzēknis var atkāroti kārtot pārbaudījumu nesekmīga vērtējuma gadījumā divu nedēļu laikā no vērtējuma uzzināšanas brīža, par laiku vienojoties ar skolotāju. E klasē tiek izlikts jauns vērtējums blakus iepriekšējam.

**2.22.** Mācību priekšmetos, kuros nav jākārto eksāmens, audzēkņu zināšanu un prasmju sasniegumus novērtē pedagogs ņemot vērā, ka:

 2.22.1. semestra vērtējums ir vidējā atzīme, kas atspoguļo šajā laika periodā iegūtās atzīmes par mācību stundu darbu, starpskatēs iegūtos vērtējumus, pārbaudes darbu iegūtos vērtējumus un darbu kopskatu ainu skatē;

 2.22.2. gada vērtējums ir vidējais aritmētiskais no divu semestru vērtējuma. Ja aprēķinot, gada vidējais aritmētiskais sanāk ar 5 aiz komata, 2. semestra vērtējums uzskatāms par nozīmīgāku.

**2.23.**Skolotāji informē vecākus par audzēkņu mācību sasniegumiem, ierakstot vērtējumus e klasē.

**2.24.** Nepieciešamības gadījumā audzēkņa vecāki par viņa bērna mācību sasniegumiem tiek informēti individuālā sarunā.

**2.25.** Tiekoties ar vecākiem, skolotājam atļauts izmantot sarunā tikai tos e klases žurnālā izdarītos ierakstus, kas attiecas uz šo vecāku bērnu.

**2.26.** Katra semestra beigās, divas reizes mācību gadā, audzēkņi saņem Izglītības un zinātnes ministrijas apstiprinātā parauga liecību. Audzēknim, kurš mācās izglītības programmas noslēdzošā mācību gadā, liecību izsniedz vienu reizi mācību gadā, pēc I semestra beigām. Audzēkņi, kuri nav apguvuši pilnu izglītības programmas kursu, saņem skolas izziņu ar sekmju izrakstu.

**2.27.** Audzēkņu zināšanu un prasmju sasniegumus novērtē un veic ierakstus e klases sekmju žurnālā un audzēkņa liecībā; izglītības programmas noslēgumā – e klases sekmju žurnālā un audzēkņa apliecības par profesionālās ievirzes izglītības ieguvi sekmju izrakstā.

**2.28.** Pārbaudes darba radīšanas norise:

 2.28.1. Pārbaudes darbi notiek audzēkņu skaitam atbilstošā telpā, sēžot pie galda vai molberta, un var lietot tikai tos darba rīkus, piederumus un materiālus, kurus nosaka mācību priekšmeta skolotājs;

 2.28.2. Ja audzēknis objektīvu iemeslu dēļ nokavē pārbaudes sākumu, viņam ir tiesības iesaistīties pārbaudes norisē.

 2.28.3.Ja audzēknis pārbaudes laikā traucē darbu citiem audzēkņiem vai nestrādā patstāvīgi, viņa pārkāpums tiek fiksēts eksaminācijas protokolā, audzēknis tiek izraidīts no telpas un turpināt kārtot attiecīgo pārbaudes darbu nedrīkst.

 2.28.4. Audzēknis, kurš darbu ir pabeidzis, to iesniedz eksaminētājam un atstāj telpu.

 2.28.5. Mācību priekšmeta skolotājs, saskaņā ar eksāmena protokolu, eksāmena atzīmi fiksē e klasē.

**2.29.** Pārbaudes rezultātus audzēknim paziņo:

 2.29.1. pēc rakstiskās pārbaudes ne vēlāk kā nākošajā mācību priekšmeta stundā;

 2.29.2. pēc radoši produktīvās darbības demonstrējuma absolventiem pēc visa kursa novērtēšanas vienas nedēļas laikā.

**2.30.** Eksāmenu protokoli un eksāmenu darbi Skolā glabājas saskaņā ar Lietu nomenklatūrā noteikto termiņu.

**2.31.** Dienas laikā pēc vērtējuma rezultātu paziņošanas audzēknim vai viņa vecākiem ir tiesības iesniegt direktoram motivētu rakstisku lūgumu pārskatīt iegūto vērtējumu.

**2.32.**Direktors uzdod eksaminētājiem divu darba dienu laikā pārskatīt lēmumu par vērtējumu. Ja audzēkni neapmierina otrais lēmums, tad piecu darba dienu laikā audzēkņa vecāki var iesniegt sūdzību Madonas novada pašvaldības Izglītības speciālistam, pievienojot paskaidrojumu.

**III. Audzēkņu pārcelšana nākamajā klasē**

**3.1.** Audzēkņus nākamajā klasē pārceļ ar direktora rīkojumu, ja mācību priekšmetos zīmēšana, gleznošana, kompozīcija gada un galīgais vērtējums ir pietiekams, t.i. vismaz 4 balles (gandrīz viduvēji), bet vienā no pārējiem mācību priekšmetiem mācību gada vidējā atzīme pieļaujama mazāka par 4.

**3.2.** Audzēkni, kurš slimības dēļ nav apguvis izglītības programmas prasības, un saņēmis nepietiekamu vērtējumu vairāk kā divos mācību priekšmetos, var atstāt iepriekšējā klasē uz atkārtotu mācību gadu, pamatojoties uz vecāku iesniegumu.

**3.3.** Audzēknim, kuram gada vai galīgais zināšanu un prasmju vērtējums ir nepietiekams, Skola var noteikt papildus termiņu zināšanu un prasmju pārbaudei.

**3.5.** Audzēknis nākamajā klasē tiek pārcelts ar Skolas pedagoģiskās padomes lēmumu un direktora rīkojumu.

**3.6.** Ja audzēknim plenēra darbu skatē iegūta nulle – 0 un noteikts vasaras darbs, pedagoģiskās padomes lēmumu un direktora rīkojumu par audzēkņa iespējamo pārcelšanu noformē līdz 28. augustam.

**3.7.** Ja audzēkņa mācību gada vidējās atzīmes ir zemākas par 3.1.punktā noteiktajām prasībām, audzēknis ar Skolas pedagoģiskās padomes lēmumu un direktora rīkojumu var tikt atstāts uz otru gadu tajā pašā kursā.

**IV. Audzēkņu atskaitīšana**

**4.1.** Audzēkni, kurš pēc atkārtotas zināšanu un prasmju pārbaudes ir saņēmis nepietiekamu vērtējumu, ar pedagoģiskās padomes lēmumu un direktora rīkojumu atskaita no Skolas, par to rakstiski brīdinot audzēkņa vecākus.

**4.2.** Audzēkni, kurš bez attaisnojoša iemesla sistemātiski neizpilda profesionālās ievirzes izglītības mācību priekšmetu programmas prasības, nepilda Skolas iekšējās kārtības noteikumus, no Skolas var atskaitīt mācību gada laikā ar pedagoģiskās padomes lēmumu un direktora rīkojumu, par to brīdinot audzēkņa vecākus.

**4.3.** Audzēkņus, pamatojoties uz vecāku iesniegumu, kurā norādīts iemesls, no Skolas var atskaitīt ar direktora rīkojumu bez pedagoģiskās padomes lēmuma.

**V. Akadēmiskais atvaļinājums**

**5.1.** Ilgstoši slimojošam audzēknim var piešķirt akadēmisko atvaļinājumu, pamatojoties uz izziņu, kuru izsniedz primārās aprūpes ārsts. Atvaļinājumu noformē ar Skolas direktora rīkojumu.

**5.2.** Audzēknim, pamatojoties uz vecāku iesniegumu, var piešķirt akadēmisko atvaļinājumu, to noformē ar Skolas direktora rīkojumu.

**5.3.** Akadēmiskā atvaļinājuma termiņš nedrīkst būt garāks par 12 mēnešiem no piešķiršanas brīža.

**5.4.** Audzēknim, kurš attaisnota iemesla dēļ nevar apmeklēt izglītības programmas nākamo klasi, pamatojoties uz vecāku iesniegumu, kurā norādīts iemesls, tiek atļauts izlaist vienu mācību gadu.

**VI. Skolas un vecāku sadarbība**

**6.1.** Katru semestri notiek mācību darbu skates un Vecāku diena, lai varētu iepazīties ar audzēkņu darbiem un iegūtajiem vērtējumiem.

**6.2.** Katra semestra beigās pirms brīvlaika Skola izdod liecību, kurā fiksēts mācību sasniegumu vērtējums mācību priekšmetos.

**6.3.** Vecāki pēc I semestra liecību paraksta un iesniedz atpakaļ Skolas direktoram pirmajā nedēļā pēc brīvlaika.

*Kārtība apspriesta un pieņemta Lubānas Mākslas skolas pedagoģiskās padomes sēdē Nr.6 2016. gada 31. augustā.*

*Kārtība aktualizēta Lubānas Mākslas skolā 2022.gada 31. augustā pedagoģiskās padomes sēdē Nr. 7.*

Direktore *R. Kolāte*